Николай Ишуткин чачсь Покш Килейбуеень Симкина велесэ, кона ашти Сура леенть эйстэ а пек васоло. Тетясь валморозеенть ульнесь тонавтыцякс, авазо вейсхозсо важодицякс. Куншка школань прядомадо мейле тонавтнесь Н.П. Огарёвонь лемсэ Мордовской прявтуниверситетэнь филологиянь факультетсэ. Тосо тонавтнемстэ ушодсь сёрмадомань а шожда кинть лангс: кучнесь тешкставкст ды сёрмадовкст кулялопас. 1973 иестэ лиссть васень валморонзо («Од пора» ды «Килейне») «Сятко» ковставксо. Тень редизь «Эрзянь правдань» сестэнь прявттнэ ды университетэнь прядомадо мейле тердизь важодеме редакцияв.